Slevik IBK er Norges eldste innebandyklubb. Den ble startet i 1988 av en kompisgjeng, men den offisielle stiftelsen er satt til 20. februar 1989. De første treningene ble holdt på Slevik barneskole, men den ble snart for liten i forhold til antall utøvere, så da ble klubben flyttet til Gaustadhallen på Manstad. Der har klubben holdt til frem til det ble bygd en ny hall på Hurrød Barneskole på Gressvik.